text: 82-årig kvinde indebrændt på et plejehjem i Vejen
  21 november 2011 kl. 14.20
  Tobaksrygning førte til brand, der kostede en 82-årig kvinde livet på plejehjemmet Kærdalen i Vejen.
  En 82-årig kvinde er ifølge politiet i Vejen død af de kvæstelser, hun kort før midnat natten til søndag pådrog sig ved en brand på plejehjemmet Kærdalen i Vejen.
  Branden var brudt ud i hendes lejlighed og skyldes tobaksrygning, oplyser politiet.
  Kvinden blev bragt til hospitalet, men døde her af sine brandsår.
  